Πιστοποίηση,+Φεβρουάριος+2011


 * Συγχαρητήρια και από μένα, έστω και κάπως καθυστερημένα, σε όλες και όλους τις και τους πιστοποιημένους πλέον στο Β΄ Επίπεδο. Παρά την απουσία μου από το ΚΣΕ Ζωγράφου, παρακολουθώ το Wiki και χαίρομαι για τις επιτυχίες σας. Μπράβο σας και καλή συνέχεια με τις νέες τεχνολογίες !**
 * Γ. Γιαννικόπουλος.**

γεια χάρά σε όλους!! πέρασα τις εξετάσεις και εγώ/μερικές από τις ερωτήσεις του Α` μέρους ήταν καινούργιες και δεν υπήρχαν στον Σαλονικίδη/Το σενάριο ήταν σχετικά εύκολο (Γλώσσα Γυμνασίου/διδασκαλία σύνθετων και παράγωγων λέξεων).Συμφωνώ και εγώ με τη συνάντηση/Βάλια

Συγχαρητήρια στην Ειρήνη, Γιάννη, Βάσω. Δεν ξέρω για Βασίλη. Εγώ δεν πέρασα. Αν και η συνάντηση θα είναι επινίκια θα κάνω μια προσπάθεια να συμμετάσχω με ελπίδα και καλή καρδιά! Κωνσταντίνα.


 * Συγχαρητήρια κι από μένα!!! Συμφωνώ με τη συνάντηση. **
 * Νότα **
 * Μετά τα αποτελέσματα νομίζω πως μπορούμε να τα πούμε. Καλή κουράγιο στους στους νέους συναδέλφους. ﻿Ας είναι καλά οι επιμορφωτές μας. Ειρήνη. **
 * Νομίζω ότι οι μαθητές ξεπέρασαν κατά πολύ τους "δασκάλους"! **
 * Πρέπει να κανονίσουμε γνωριμία "παλιών" "καινούριων"! **
 * Έλενα **


 * η παλιά Κωνσταντίνα λέει ναι. Οι άλλοι; **

﻿ Ενημερωτικό για τις συμπληρωματικές εξετάσεις πιστοποίησης Φεβρουαρίου 2011
Επιτέλους και οι τελευταίοι γκαντέμηδες επιμορφούμενοι της προηγούμενης αξέχαστης χρονιάς έδωσαν τις εξετάσεις τους. Η γκαντεμιά τους συνεχίστηκε ακόμα κι σε αυτή την περίπτωση, αφού **οι ερωτήσεις που "έπεσαν" στο αυτοματοποιημένο μέρος ήταν 75% καινούργιες** και πρωτοθώρητες. Είχαμε μάθει απέξω Σαλονικίδη, Μισαηλίδη, ΠΑΚΕ, Ζωγράφου κλπ πηγές ερωτήσεων αλλά ελάχιστες αναγνωρίσαμε από τις δοθείσες κατά την εξέταση. Γράφαμε σαν πολυβόλα και εγώ τουλάχιστον δεν τα πήγα όσο καλά ήθελα στο σενάριο που εκπόνησα.Το θέμα μας ( για τη Βάσω κι εμένα) ήταν το ίδιο. Το ποίημα του **Αναγνωστάκη...Θεσσαλονίκη Μέρες του 69** ( Λογοτεχνία Γ΄Λυκείου). Μας είχαν δώσει σχεδιάγραμμα για το σενάριο το οποίο εφαρμόζαμε και ενώ στους στόχους και τα φύλλα εργασίας τα πήγα καλά, δεν πρόλαβα να αναπτύξω επαρκώς το σκεπτικό των επιλογών μου. Θεωρώ απαράδεκτο να φτιάχνει κανείς σενάριο και να μην έχει πρόσβαση στο διαδίκτυο, ειδικά όταν έχει να διδάξει ένα ποίημα που δεν το ξέρει. Βέβαια εμείς δεν ψαρώνουμε, δεν ξενερώνουμε, δεν συγχωνευόμαστε. ΥΓ. Βρήκα στο διαδίκτυο δύο σενάρια για το ποίημα του Αναγνωστάκη που μας βάλανε και τολμώ να πω ότι αυτά που φτιάξαμε εμείς χωρις σύνδεση σε τρεις ώρες και με άγχος, είναι... καλύτερα. Αυτά για να δείτε τι **ΥΠΕΡΟΧΟΥΣ ΕΠΙΜΟΡΦΩΤΕΣ ( ΕΛΕΝΑ ΝΟΤΑ ΓΙΩΡΓΟ)** είχαμε. Φιλιά σε όλους Γ. Ρουμπάκης
 * Συμβουλές (!) στους επόμενους:** Απαντάμε πολύ γρήγορα τις ερωτήσεις του Αυτοματοποιημένου μέρους, γιατί θέλουμε όλο τον υπόλοιπο χρόνο για το σενάριο.[[image:P1200874.jpg width="480" height="360"]]

Αγαπητοί συμμαθητές,

 * Εύχομαι καλή επιτυχία σε όσους δώσουν τώρα εξετάσεις. Έδωσα εξετάσεις το Δεκέμβριο. Η επιτήρηση πολύ χαλαρή. Μπορούσες να μιλήσεις άνετα. Μπορούσαμε να χρησιμοποιήσουμε όλες τις σημειώσεις μας. Ο χρόνος όμως ήταν πολύ πιεστικός. Το αυτοματοποιημένο μέρος ήταν σχετικά εύκολο, έαν είχες μελετήσει τις ερωτήσεις Σαλονικίδη. Το θέμα που έγραψα αφορούσε την ασπίδα του Αχιλλέα από την Ιλιάδα Β΄ Γυμνασίου. Καλό κουράγιο και καλή επιτυχία σε όλους σας. Ειρήνη**

**Σας χαιρετώ **
==**και υπενθυμίζω πως υπάρχουν συμπληρωματικές εξετάσει ς για όσους άτυχους όπως η Βάσω, η Ρένα και εγώ δεν καταφέραμε να δώσουμε εξετάσεις λόγω κατάληψης των σχολών. Περιμένουμε ακόμη να μας μεταφέρουν οι εξετασθέντες ( ακούς Κωνσταντίνα;) την πείρα τους.**==

**Αθεράπευτα πιστός σ' αυτό το μέρος** Και για αυτό σε αγαπάμε:-)

 * Γιάννης Ρουμπάκης **

Αγαπητέ Γιάννη και Βάσω Καλή επιτυχία! Θεώρησα ότι μετέφερα την εμπειρία μου από τις εξετάσεις και με μέιλ, μίλησα με τη Βάλια, το Βασίλη, τη Ρένα τηλεφωνικά, και έχω την εντύπωση ότι είχα γράψει και στο home.

Λοιπόν από την πλευρά μου ξαναλέω ότι στις 5 Δεκεμβρίου που έδωσα μου έτυχε το κεφάλαιο Αναγέννηση, Ιστορία Β΄Λυκείου, μου έδωσαν όλο το κεφάλαιο, όπως είναι στο σχολικό βιβλίο, και μία έτοιμη δομή σεναρίου από αυτές που μας είχαν δείξει και οι επιμορφωτές, η Έλενα, ή η Νότα νομίζω. Δηλαδή υπήρχε στην αρχή π.χ. Στόχοι:και χώρος να απαντήσεις. Αν θα είναι διαθεματικό. Εξοπλισμός, Φύλλα εργασίας. κ.λ.π. και μετά :περιγραφή σεναρίου. Εγώ αν εξαιρέσουμε τους στόχους και εξοπλισμό επικεντρώθηκα στο περιγραφή σεναρίου. Παρόλο που στην αρχή ο χρόνος μου φάνηκε επαρκής δεν μου έφτασε. Απλώς ολοκλήρωσα την περιγραφή σεναρίου, δίνοντας μια γενική εικόνα της δράσης που φανταζόμουν. Έμμεσα φαίνονταν και τα φύλλα και οι ομάδες κ.λ.π. Το συμπέρασμα για μένα ήταν η καλή προετοιμασία, είτε ως διάβασμα θεωρητικό και ό, τι έχει μείνει από την εμπειρία της επιμόρφωσης, είτε βιωματικό και θεωρητικό, δηλαδή νομίζω θα πάνε καλά επίσης και κάποιοι που έχουν αρχίσει να αποκτούν πείρα, να είναι εξοικειωμένοι. Τώρα εγώ έχασα πολύ χρόνο να σκεφτομαι και να κρατώ σημειώσεις, μάλλον δεν τόχω ακόμη σε προσωπικό επίπεδο. Γι αυτό λέω ότι μια προετοιμασία κάπως "παντός καιρού", ένας τυφλοσούρτης θα είναι χρήσιμος. Αλλιώς βγαίνουν νομίζω οι αδυναμίες του καθενός στο σημείο που βρίσκεται. Δεν μετάνοιωσα που πήγα, χάρηκα που έπεσε η Αναγέννηση, ίσως παραπάνω απ΄ότι έπρεπε για εξετάσεις, και ίσως αν τόχασα να έπαιξαν ρόλο και λεπτομέρειες, όπως η κούραση, το ότι καθυστέρησα, και πήγα χωρίς νερό ούτε καφέ, ο σπαστικός θόρυβος των μισοχαλασμένων πλήκτρων των συμμαθητών, ιδιαίτερα των εντυπωσιακά γρήγορων που στο τέλος κάπου σου έσπαγαν το ηθικό, με φουλ σημειώσεις μαζί τους κ.λ.π., η ευγενική επιτήρηση, με αποτέλεσμα ψιλή κουβέντα κάποιων άλλων, γενικά συστήνω ξεκούραστη και ήρεμη και "μετ΄εφοδίων"προσέλευση. Το κομμάτι με τις ερωτήσεις πολλαπλής επιλογής καλύπτεται νομίζω από αυτά που υπήρχαν στα υποδείγματα -παραδείγματα που είχαν κυκλοφορήσει. Όταν έφυγα ήμουν γεμάτη ιδέες και συνειδητοποίησα κάποια πράγματα. . Υπό αυτήν την έννοια ήταν ένα συμπυκνωμένο μάθημα. Γιάννη ήθελα να σου γράψω, γιατί θα χρησιμοποιήσω τη δουλειά σου για τον Καβάφη πέρσι για τη φετεινή μου Α Λυκείου. Έχω βάλει ένα έγγραφο στο dhmokratia.wikispaces.com/LOGOTEXNIA. Θα τους πάω στο εργαστήριο, έφτιαξα ένα wiki ειδικά THEALEXANDRIAN κλειστό, με μαζικά μέλη, εργαλείο bulk, να δω πως θα πάει. Ήθελα να σε ρωτήσω διάφορα, ο χρόνος πιεστικός.. Εύχομαι και πάλι Καλή Επιτυχία και ό, τι επιθυμείτε γενικότερα. Εις το επανιδείν Κωνσταντίνα

Σε συνέχεια της από 25/01/2011 ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΥΜΜΕΤΟΧΗ ΣΕ ΣΥΜΠΛΗΡΩΜΑΤΙΚΕΣ ΕΞΕΤΑΣΕΙΣ ΠΙΣΤΟΠΟΙΗΣΗΣ Β’ ΕΠΙΠΕΔΟΥ καλούνται οι εκπαιδευτικοί που ολοκλήρωσαν επιτυχώς τα προγράμματα επιμόρφωσης Β’ επιπέδου, τα οποία υλοποιήθηκαν στα ΚΣΕ κατά την 1η περίοδο επιμόρφωσης της Πράξης Επιμόρφωση των Εκπαιδευτικών για την αξιοποίηση και Εφαρμογή των ΤΠΕ στη Διδακτική Πράξη» του Ε.Π. «Εκπαίδευση και δια βίου μάθηση», ΕΣΠΑ 2007-2013, που υλοποιείται με τη συγχρηματοδότηση της Ευρωπαϊκής Ένωσης (Ευρωπαϊκό Κοινωνικό Ταμείο) και του Ελληνικού Δημοσίου, από τον Φεβρουάριο μέχρι τον Ιούνιο 2010, καθώς και κατά τις δύο περιόδους επιμόρφωσης της προηγούμενου σχετικού έργου του Γ’ ΚΠΣ, που υλοποιήθηκαν από τον Μάιο μέχρι τον Νοέμβριο 2008 και οι οποίοι δεν συμμετείχαν στη Α φάση πιστοποίησης τον περασμένο Δεκέμβριο 2010, **να υποβάλουν αιτήσεις συμμετοχής στα προγράμματα πιστοποίησης** που θα διεξαχθούν στις **26 Φεβρουαρίου 2011**. Οι αιτήσεις γίνονται ηλεκτρονικά μέσω του Πληροφοριακού συστήματος (MIS) της Πράξης (**@http://b-epipedo2.cti.gr/mis**, επιλογή «Διαχείριση Αιτήσεων Πιστοποίησης») με χρήση των κωδικών πρόσβασης που ήδη διαθέτουν οι εκπαιδευτικοί. Μέσω του Πληροφοριακού συστήματος (MIS), κάθε ενδιαφερόμενος εκπαιδευτικός έχει τη δυνατότητα να ενημερωθεί για __όλα__ τα διαθέσιμα προγράμματα πιστοποίησης, που πρόκειται να διεξαχθούν σε Κέντρα Πιστοποίησης (ΚεΠις) σε πανελλαδικό επίπεδο (//στις περιοχές όπου υπήρξε ικανό ενδιαφέρον - έπειτα από την εκδήλωση ενδιαφέροντος που προηγήθηκε - για την υλοποίηση εξετάσεων//) και να υποβάλει την αίτησή του σε ένα από αυτά. Κατά τη διαδικασία υποβολής αίτησης ο εκπαιδευτικός καλείται να επιλέξει την υποκατηγορία (πχ. μάθημα, βαθμίδα) από την οποία επιθυμεί να προέρχεται, το θέμα που θα διαπραγματευτεί κατά το δεύτερο, μη αυτοματοποιημένο μέρος της εξέτασης, το οποίο αφορά στην ανάπτυξη ενός πλήρους θέματος σχετικού με την εκπόνηση ενός σχεδίου μαθήματος (πχ. Αρχαία Ιστορία Γυμνασίου για ΠΕ02, Φυσική Γυμνασίου για ΠΕ04, μικρές τάξεις Δημοτικού – Α’, Β’, Γ’ για ΠΕ60/70 κ.α.). Λόγω της συγκεκριμένης διάρκειας αυτής της συμπληρωματικής περιόδου πιστοποίησης, παρακαλούνται οι εκπαιδευτικοί να φροντίσουν έγκαιρα για την υποβολή της αίτησής τους, προκειμένου να μπορέσουν να προσέλθουν στις εξετάσεις. Με τη συμπλήρωση των συμμετοχών ενός προγράμματος και λίγες ημέρες πριν την ημερομηνία διεξαγωγής του, γίνεται τελικός έλεγχος προκειμένου να οριστικοποιηθεί και να εγκριθεί η πραγματοποίηση της εξέτασης. **Κάθε εκπαιδευτικός οφείλει να παρακολουθεί μέσω του** **MIS****, την κατάσταση του προγραμματισμένου προγράμματος πιστοποίησης στο οποίο έχει επιλέξει να συμμετάσχει, ώστε να είναι ενήμερος αν αυτό εγκρίθηκε ή όχι.** Περισσότερες πληροφορίες σχετικά με τη διαδικασία πιστοποίησης β’ επιπέδου διατίθενται **εδώ**. Γενικές οδηγίες σχετικά με την εξέταση και οδηγίες χρήσης του ηλεκτρονικού περιβάλλοντος / λογισμικού πιστοποίησης, για τους συμμετέχοντες στην πιστοποίηση εκπαιδευτικούς διατίθενται **εδώ**. **Πατήστε εδώ για να υποβάλετε την αίτηση πιστοποίησής σας.**
 * 11/02/2011 ΣΥΜΠΛΗΡΩΜΑΤΙΚΕΣ ΕΞΕΤΑΣΕΙΣ - ΥΠΟΒΟΛΗ ΑΙΤΗΣΕΩΝ ΠΙΣΤΟΠΟΙΗΣΗΣ Β’ ΕΠΙΠΕΔΟΥ **